- એ વખતે મિહિરની નોકરી તાલુકાના અંતરિયાળ ગામમાં હતી. પુત્ર મલ્હાર ભાંખોડીયે ચાલતાં શીખ્યો હતો . પાડોશીની દીકરી ગુડ્ડીને મલ્હાર ખૂબ ગમતો. એકવાર મલ્હારને મેલેરિયા થઇ ગયો હતો .ધગધગતાં શરીરે મલ્હાર વારેઘડીએ ચીસો પાડી ઉઠતો .એ વખતે આખી રાત મિહિર અને તેની પત્ની પન્ના જાગતાં રહ્યાં. ગુડ્ડી પણ મલ્હારની પથારી પાસે જ ઉચાટભર્યા હૈયે જાગતી બેસી રહી. બીજા દિવસે મલ્હારને તાવ ઉતર્યો, ત્યારે જ ગુડ્ડીના જીવમાં જીવ આવ્યો .ત્રીજા દિવસે તો મિહિરને ગુડ્ડીની સાથે , મલ્હારને લઈને અંબાજી જવું પડ્યું .મલ્હાર માટે ગુડ્ડીએ બાધા રાખી હતી .